Það hefur komið fyrir flesta sem drekka áfengi að drekka of mikið af því . … enda eru þetta göróttir drykkir sem fá marga til að tala of hátt eða mikið og stundum fer þetta aðeins úr böndunum með tilheyrandi timburmönnum næsta dag . En auðvitað ættu allir að geta hagað neyslunni með þeim hætti að hvorki mannorði né starfsfama sé ógnað . Prófaðu að fylgja þessum ráðum næst þegar þú ferð út að skemmta þér . Ekki reyna að drekka strákana undir borðið . Staðreyndin er sú að konur hafa mun meiri fitu í líkamanum sem gerir það að verkum að við verðum drukknar mikið hraðar en flestir karlmenn . Settu mörkin fyrirfram Taktu ákvörðun um hvað þú ætlar að drekka mörg glös áður en þú byrjar að drekka . Best er að halda sig við tvö glös , hámark þrjú , og þá gildir einu hvort þú ert að drekka vín , bjór eða eitthvað sterkara . Með því að gera þetta svona ertu ekki að taka ákvörðunina eftir að dómgreindin er orðin sljó . Drekktu glæra vökva Það skiptir máli hvaða tegund við drekkum ef við viljum forðast timburmennina ógurlegu . Efnasamböndin í glæru áfengi kalla síður á þynnku en t.d. whiskey , cognac og tequila eru líklegri til að framkalla þynnku en t.d. ljóst romm , vodka og gin . Drykkir sem innihalda koltvísýring , eins og freyði og kampavín og kokteilar sem innihalda ávexti gera okkur líka drukknar mun hraðar þar sem þetta berst hraðar í blóðrásina . Vertu dugleg að borða Þetta er ekki þjóðsaga – það er mikið verra að drekka á tóman maga en saddan og því meira sem þú nartar því betur mun þér líða næsta dag . Best er að fá sér ferskan aspas því efnasambandið í honum virkar þannig að áfengið brotnar hraðar niður í líkamanum þínum . Þannig væri t.d. frábært að bera fram geitaost og aspas með góðu hvítvíni . Allir kátir næsta dag . Drekktu óáfengt með Í stað þess að drekka bara áfengi þegar þú ferð út að skemmta þér skaltu passa að fá þér aðra drykki inn á milli . Vatn er í raun besti drykkurinn og með hverju glasi af áfengi sem þú drekkur ættirðu að drekka að minnsta kosti eitt glas af vatni á móti . Bæði hægir þetta á áfengisinntöku og kemur í veg fyrir að þú verðir of drukkin of fljótt . Haltu áfram að þamba vatn næsta dag Ef þú drekkur of mikið er það töfrum líkast að þamba vatnsglas næsta dag . Og svo annað . Og svo annað . Helst áttu að drekka eins mikið af vatni og þú getur því ekkert hreinsar áfengið úr líkamanum á jafn skilvirkan hátt og vatnið . Gangi þér vel !… og ef ekki … nú þá má alltaf taka upp símann og hringja í AA samtökin .